हरियाणवी नृत्य में छात्राओं ने दिखाई प्रतिभा
कन्यागुरुकुलबचगांव गामड़ी में शुक्रवार को 13वां वार्षिकोत्सव मनाया गया। कार्यक्रम में छात्राओं ने विभिन्न सांस्कृतिक कार्यक्रमों की प्रस्तुति दी। मुख्य अतिथि थानेसर एसडीएम सतबीर कुंडू ने दीप प्रज्ज्वलित कर कार्यक्रम की शुरुआत की।
जहां स्कूली बच्चों ने लाठी, योगा, डंबल, लेजियम, स्तूप की प्रस्तुति दी। वहीं गिद्दा, हरियाणवी राजस्थानी नृत्य, प्रांतीय रीति रिवाज के गीत एवं नृत्य नाटिका प्रस्तुत कर वाहवाही लूटी। विद्यालय की निदेशिका प्रीति ओझा ने वार्षिक रिपोर्ट प्रस्तुत की। बलवंत नेहरा ने अतिथियों को स्मृति चिह्न प्रदान किए। स्कूल संस्थापक ट्रस्टी स्व. अमर सिंह प्रधान एडवोकेट को श्रद्धांजलि दी गई। इस अवसर पर प्रबंधन कमेटी अध्यक्ष आरएल कौशिक, सचिव आशीष नेहरा, पूर्व प्राचार्या सरिता मेहता, कांग्रेस नेत्री अनिता चौधरी, पीडी बब्बर, मीनाक्षी नेहरा, मिर्जा, सुरेश शर्मा एडवोकेट, सोमनाथ कक्कड़, विजेंद्र बांगड़, वीरेंद्र बांगड़, हरपाल सिंह एडवोकेट, तिरलोचन सिंह, गुरसेवक सिंह, पवन कपूर, रविंद्र कौशिक, हरदीप मौजूद रहे।
कुरुक्षेत्र | कन्यागुरुकुल बचगांव गामड़ी के वार्षिकोत्सव के दौरान सांस्कृतिक कार्यक्रमों की प्रस्तुति देती छात्राएं।
awa_Deva awa_Deva hin_Deva hin_Deva